CELEX: E2010P0012
Language: et
Date: 2010-08-18 00:00:00
Title: EFTA järelevalveameti 18. augustil 2010 Islandi vastu algatatud hagi (Kohtuasi E-12/10)

4.11.2010   
            
            
               ET
            
            
               Euroopa Liidu Teataja
            
            
               C 298/10
            
         EFTA järelevalveameti 18. augustil 2010 Islandi vastu algatatud hagi
   (Kohtuasi E-12/10)
   2010/C 298/08
   EFTA järelevalveamet, rue Belliard/Belliardstraat 35, 1040 Bruxelles/Brussel, BELGIQUE/BELGIË, keda esindavad Xavier Lewis ja Ólafur Jóhannes Einarsson, on algatanud 18. augustil 2010 EFTA kohtus hagi Islandi vastu.
   EFTA järelevalveamet taotleb, et EFTA kohus
   
               1)
            
            
               otsustaks, et jättes jõusse seaduse nr 45/2007 (mis käsitleb Islandile ajutiselt töötajaid lähetavate välisettevõtjate õigusi ja kohustusi ning nende töötajate töötingimusi) artiklid 5 ja 7, ei ole Island täitnud kohustusi, mis tulenevad EMP lepingu artiklist 36 ja EMP lepingu XVIII lisa punktis 30 osutatud õigusakti (Euroopa Parlamendi ja nõukogu 16. detsembri 1996. aasta direktiiv 96/71/EÜ, töötajate lähetamise kohta seoses teenuste osutamisega), mida on kohandatud EMP lepingu protokolliga nr 1;
            
         
               2)
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Hagi hõlmab kohustusi, mida EMP riigid võivad kehtestada nende territooriumile lähetatud töötajate töötingimuste suhtes.
            
         
               —
            
            
               Hagis märgitakse, et Euroopa Parlamendi ja nõukogu 16. detsembri 1996. aasta direktiivi 96/71/EÜ (töötajate lähetamise kohta seoses teenuste osutamisega) artiklis 3 koostoimes EMP lepingu artikliga 36 lubatakse kehtestada ainult direktiivi artikli 3 lõike 1 punktides a–g loetletud miinimumnõuded.
            
         
               —
            
            
               EFTA järelevalveamet märgib, et seaduse nr 45/2007 (lähetamist käsitlev seadus) vaidlustatud artiklitega kehtestatakse tingimused, mida ei ole ette nähtud üheski artikli 3 punktis ning mis on seetõttu vastuolus artikliga 3 ja EMP lepingu artikliga 36.